
Ūkininkai, išbeicuokite visą vasarojaus sėklą 


Visi gerai žinome, kiek įvairios au- 
galų ligos kasmet padaro žalos mūsų 
pasėliams. Kai kurių ūkininkų kviečiai, 
miežiai ir avižos esti kūlių taip apipul- 
tos, kad tematyti jų varpose ir valtyse 
vieni suodžiai. Taigi kūlės yra pavojin- 
giausia javų liga, kuri pasėlius gali vi- 
siškai sunaikinti, jei ji labai įsiveisia. 
Aatra labai žalinga javų liga yra rūdys, 
kurios labiau naikina javų lapus, stiebus 
ir apskritai jaunus žalius augalo audi- 
nius. Tokiu būdu rūdys nusekina, nu- 
vargina augalus ir jie tada negali duoti 
gero derliaus, Kūlių ir rūdžių yra kele- 
tas rūšių. Beveik kiekvieną javų rūšį 
puola kitos tų grybelių rūšys. Kūlės, 
rūdys ir žieminiai rugių pelėsiai, vis tai 
yra maži grybeliai, kurie nepaprastai 
greitai veisiasi ir savo dulkelėmis, spo- 
romis apkrečia visą javų lauką. Tos 
kenksmingų grybelių sporos į dirvą pa- 
tenka dažniausia su javų sėkla, kai ji 
esti apkrėsta. Todėl nėra kitos kovos 
priemonės su šiais grybeliais, kaip tik- 
tai javų sėklos beicavimas prieš sėją. 
Mūsų javų visa sėkla daugiau ar ma- 
žiau yra apkrėsta minėtų ligų spo- 
romis. 

Neapsaugos mūsų javų nuo šių ligų 
nei geresnis žemės įdirbimas, nei jos 
patręšimas ir nei sėklos išvalymas, jei- 
gu neišbeicuosime sėklos, nesunaikin- 
sime ligų sėklelių, kurios laikosi prie 
grūdų prisikabinę. 


Beicai, tai yra įvairūs nuodai, kurie 
užmuša, išnuodija visas šių ligų sporas. 
Beicuoti reikia visas žieminių ir vasa- 
rinių javų sėklas. Ir reikia, kad belcuotų 
jas ne tiktai pavieniai ūkininkai, bet 
visi, be išimčių. Tada pasiseks ne tiktai 
savo javus apsaugoti nuo tų ligų, bet 
bus galima ir pačias ligas visiškai iš- 
naikinti mūsų krašte. 

Beicavimas gali būti šlapias ir sau- 
sas. Šlapias beicavimas yra pigesnis. 
Tiksliau tariant, pigesni yra patys bei- 
cai (mėlynas akmenėlis ir formalinas). 
Tačiau šlapias beicavimo būdas, kada 
mėlyno akmenėlio ar formalino tirpi- 
nyje su vandeniu mirkoma sėkla, yra 
labai neparankus ir labai atsargus, nes 
paprastai sumažina sėklų daigumą 
10—209/,, Todėl šis beicavimo būdas 
pagalios išeina ir brangiausias, nes daug 
sėklos nustoja savo daigumo. Dėl to 
šlapias beicavimas dabar mažai ir te- 
vartojamas. Tik avižoms beicuoti galima 
vartoti formaliną, o mėlynasis akmenė- 


lis visiškai vartoti sėklų 
beicavimui. 

Avižų sėkla formalinu beicuojama 
tokiu būdu: į statinę įpilama 100 litrų 
(10 kibirų) vandens, o paskui įpilama 
į tą vandenį 1/4 litro 40°% formalino. 
Formalinas perkamas aptiekose. Tik 
reikia ž.ūrėti, kad jis būtų švarus, kad 
nebūtų jame jokių nuosėdų, nes tik toks 
formalinas yra visiškai geras. Forma- 
liną su vandeniu statinėje reikia gerai 
išmaišyti. Paskui geriausia paimti pin- 
tinį krepšį (jo vidus turi būti išklotas 
tankiu tinkleliu arba retu audeklu, kad 
grūdai neišbyrėtų) ir panerti statinėje 
formalino tirpinyje. Iš viršaus pilti į krepšį 
avižas ir per 15 — 20 min. (ne ilgiau), 
maišant, pamirkyti jas formalino skie- 
dinyje. Po to reikia greitai ištraukti 
krepšį su grūdais ir grūdus patiesti 
kluone ant grindinio (pado) arba ore 
ant pakledžių, kad apdž ūtų Ir kad for- 
malinas išgaruotų. Paskui galima supilti 
į maišus ir tuojau pasėti,. Maišai ir sė- 
tuvė turi bū'i taip pat išmirkyti forma- 
lino skiedinyje, kad nuo jų sėkla vėl 
neužsikrėstų grybelių sporomis. 100 
litrų vandens ir '/4 ką 40°% formalino 
skiedinyje galima išbeicuoti 100 kg 
avižų, o paskui reikia padaryti vėl naują 
skiedinj, o seną išpilti. 

Daug paprastesnis, patogesnis ir 
geresnis yra sausas sėklos beicavimas 
„Ziarniku“ arba „Uspulunu“. Šie nuo- 
dai perkami sėklų sandėliuose, dides- 
niuose kooperatyvuose ir aptiekos san- 
dėliuose. Jie turi būti užplombuoti 
skardinėse dėžutėse. Nes perkant palai- 
dai, gali būti sumaišyti su kitomis prie- 
maišomis pasipelnijimo tikslu. 

Pavyzdžiui, 100 ką sėklos išbeicuoti 
reikia „Ziarniko“: rugiams, kviečiams, 
sėmenims ir kanapėms — 200 gramų, 
miež'ams—300 gr ir avižoms — 400 gr. 

„Ziarnikas“ mūsų krašte yra pigiau- 
sias ir todėl tik jis patartina vartoti. 

„Žiarniku“ sėkla beicuojama šitaip: 
sausa ir sandari statinė pripildoma iki 
pusės atsverta sėkla, grūdais (pav. 50 
kg) ir įberiama atitinkamas „Ziarniko“ 
miltelių kiekis (šiuo atvėju 100 gr.). 
Paskui statinė sandariai uždaroma iš vir- 
šaus dugnu Ir, apversta ant šono, rai- 
čiojama kluone ant grindinio (pado). 
Statinę su grūdais ir beicu reikia tol 
raičioti, kol visi grūdai vienodai gerai 
bus išsimaišę ir apsivėlę „Z'arniko“ 
milteliais. Tada galima iš statinės, taip 
gerai Išpeicuotus grūdus, supilti į maišą, 


nepatartina 


o statinėn vėl pripiltikitą porciją grūdų 
ir „Ziarniko“ ir vėl taip ralčioti, kaip 
pirmą kartą. 

Znoma, geriausia ir patogiausia yra 
beicuoti sėklą tam tikrose geležinėse 
statinaitėse, pritaisytose ant ašies su 
korba. Tada, užuot raičiojimo, galima 
lengvai sukti statinaitę už rankenos, 
pritvirtintos prie galo ašies. Tokią su- 
kamą statinaitę galėtų pasidaryti ir pa- 
tys ūkininkai. 

„Ziarniku“ išbeicuota sėkla gali būti 
laikoma ilgesnį laiką nepasėta, ji nuo 
to nė kiek nenukentės, nes yra sausa. 
Tik tokių beicuotų grūdų negalima duoti 
gyvuliams, nei sau vartoti, nes jie yra 
užnuodyti, „Ziarniku“ išbeicuotai sėklai 
negresia pavojus naujai užsikrėsti kūlių 
ir rūdžių sporomis nuo maišų, sėtuvės 
ir dirvos, nes sėkla yra apsivėlusi nuo- 
dingais milteliais, kurie sunaikina pate- 
kusias į ją ligų sėkleles. 

„Ziarnikas“, nors yra daug branges- 
nis beicas už formaliną, tačiau jis be- 
veik nė kiek nesumažina sėklos dai- 
guro. Todėl galutinai išeina dar pi- 
gesnis už šlapius beicus. „Žiarniku“ rei- 
kia beicuoti ir runkelių, burokų bei kitų 
daržovių sėklas nuo juodšaknės ir kitų 
grybelinių ligų. „Ziarniką“ galima pirk- 
tis šitokiais kiekiais skardinėse dėžu- 
tėse: 1C0 gr, 200 gr, 300 gr, 1 ką, 5 ką, 
įr t.t. 

„Ziarniku“ galima sėklą išbeicuoti 
kur kas anksčiau prieš sėją, kada yra 
daugiau laisvesnio laiko. Tuo jis yra 
patogus vartcjimui. 

Tad visi, kam rūpi geri javų derliai, 
beicuokite visą javų sėklą. "C. 


Ukiškos naujienos 
LIETUVOS VALSTYBĖJE 
Lietuvos Ūkininkių Draugija 


Kovo mėnesio pradžioje įsisteigė 
Lietuvos Ūkininkių Draugija. Prie jos 
galės priklausyti visos Lietuvos ūkinin- 
kės ir šiaip dirbančios moterys. Drau- 
gijos tikslas yra: a) suburti visas Lie- 
tuvos ūkininkes ir ūkyje dirbančias mo: 
teris vieningai ir ryžtingai ūkinei, tau- 
tinei ir kultūrinei veiklai, b) ugdyti ūki- 
ninkių ir ūkyje dirbančių lietuvių mo- 
terų gilius žmoniškumo ir tautinės gar- 

bės jausmus, mokslo, darbo ir žemės 
ūkio meilę, dorovės kilnumą ir savo 
paskirties tikrąjį supratimą, išauklėti 
ir išugdyti būdingą lietuvę ūkininkę ir 
d) visa savo veikla siekti ne tik savo 
profesinės, bet ir tautinės gerovės. 
Draugija savo tikslui pasiekti: a) orga- 
nizuoja moteris, b) rūpinasi kelti namų 
ūkio kultūrą ir skatina ūkininkių tarpe 
namų ir žemės ūkio darbų pamėgimą, 
o šeimoje ir visuomenėje jų vertinimą, 
c) tiria kaimo namų ūkio padė į, d) 
pratina ir moko planingai tvarkyti darbą 
ir naudoti laiką, c) moko ūkininkes exo- 
nomiškai ir sveikai maistą gaminti, lai- 
kyti ir naudoti, f) supažindina ūkinin- 
kes su užsienio ir vietos rinkos reika- 
lavimais ir moko tiksliai prie jų prisi- 
taikinti, g) supažindina ūkininkes su vai- 
kų, senelių ir ligonių priežiūra, h) ska- 
tina tvarkyti ir puošti sodybas, namus, 
laikantis higienos reikalavimų, i) rengia 
kursus, paskaitas, konkursus, ekskursi- 
jas, k) leidžia pritaikytus periodinius 
ir neperiodinius leidinius, plakatus ir 
atsišaukimus, l) palaiko lietuviškąjį me- 
ną, tautos papročius ir tradicijas, m) 
palaiko ryšius su vietos ir užsienio mo- 
terų panašiomis organizacijomis. Drau- 
gijos darbus vykdo 6 narių valdyba, 
renkama visuotinio skyrių atstovų su- 
važiavimo . ir vyriausia vadovė, kurią 
parenka Žemės Ūkio Rūmų direkcija, 
o tvirtina Žemės Ūkio Ministras. Vy- 
riausia vadovė instruktuoja apskričių va- 
doves, kurios prižiūri apskrities skyrių 
veiklą. Skyriai gali būti steigiami kiek- 
vienoje vietoje, kur susiranda bent 10— 
12 ūkininkių, norinčių būti draugijos 


nariais. Pirmoji Lietuvos Ūskininkių 
Draugijos vyrlausia vadovė paskirta 
p. Elena Devenienė-Vileišytė, vilnietė, 


baigusi Vilniuje lietuvių gimnaziją. 
Bus ir ūkininkų draugija 


Įsisteigus ūkininkių draugijai, su- 
kruto ir ūkininkai—vyrai. Jie irgi pra- 
dėjo organizuotis. Žemės Ūkio Rūmų 
direkcija jau ruošia Lietuvos Ūkininkų 
Draugijos įstatų projektą. Tuojau bus 
sušaukta iš visų apskričių ūkininkų at- 
stovai, kurie apsvarstys ūkininkų drau 
gijos tikslus ir reikšmę ir galutinai 
priims paruoštą statuto projektą. Susi- 
organizavus Lietuvos Ūkininkų Draugi- 
jai, tada visas Lietuvos kaimas bus or- 
ganizuotas, nes jame veiks Jaunųjų 
Ūkininkų Retelių Sąjunga, kuriai pri- 
klauso kaimo jaunimas, Lietuvos Uki- 
ninkių Draugija ir Lietuvos Ūkininkų 
Draugija. Šios trys organizacijos veiks 
sutartinai, nes visų trijų tikslas yra pa- 
kelti žemės ūkio kultūrą, apsišviesti, 
pasivyti kultūringiausius pasaulio žemės 
ūkio kraštus. Mes, Vilniaus krašto ūki- 
ninkai ir ūkininkės, naujai įsisteigusiai 
ir dar besisteigiančiai mūsų brolių — 
sesių organizecijai linkime kuo gražiau- 
sios ir vaisingiausios veiklos. 


Didžiausias kooperatyvas 


Valstybėje, Kaune veikia 
bendrovė, kuri vadinasi 
Parama. Ši bendrovė dabar minėjo 
savo 20 metų sukaktį. Kooperatyvo 
užuomazga buvo padaryta 1918 m. gruo- 


Lietuvos 
kooperatinė 

džio mėn, 19 dieną Vilniuje. Bet dar 
nepradėjęs veikimo, besitraukiant iš šio 
miesto Lietuvos valdžiai, steigėjams 
irgi teko persikelti į Kauną. Bet ir čia 
iš karto negalėjo pradėti veikimo, nes 
trūko kapitalų. O svarbiausias koopera- 
tyvo tikslas buvo aprūpinti narius svar- 
biausiomis vartojimo prekėmis: duona 
ir kitais maisto gaminiais. Bet tuo metu 
ir prekių buvo sunku gauti. 1919 m. 
balandžio 9 d. valdyba savo protokole 
pažymi, kad vienam nariui negalima 
daugiau parduot! kaip 10 kiaušinių 30 
svarų bulvių ir 3 silkes per savaitę. Ir 
taip kooperatyvas iki 1921 metų ver- 
tėsi labai sunkiai. Dėl to iš valdybos 
nariai bėgdavo vienas paskui kitą. Tik 
pradedant 1921 metais kooperatyvas 
kiek atsigavo. O jau 1922 m., įvedus 
pastovų pinigą (litą), kooperatyvas pra- 
dėjo augti plėstis. 1923 m. jau turėjo 
Kaune 7 krautuves, kurių metinė apy- 
varta pasiekė 1.700.000 litų, o narių 
skaičius padidėjo iki 1.500, Minėdama 
savo dešimtmetį, Parama turėjo jau 11 
krautuvių, kuriose dirbo 51 tarnauto- 
jas ir metinė apyvarta pasiekė apie 
3 000.000 litų. Dideles apyvartas Parama 
pradėjo daryti, kai įsteigė savo duonos 
kepyklas. Didėjant apyvartai ir pelnui, 
parama tas kepyklas vis plėtė, moder- 
nizavo ir jau 1929 m. pradėjo statyti 
garines ir elektrines didžiules kepyklas, 
kurios dabar yra didžiausios visame 
Pabaltijo krašte, Tai jau tikras galingas 
duonos fabrikas, kuriame iškepama per 
metus daugiau kaip 6.000.000 įvairių 
gaminių. Dabar Parama turi turto 
3 500.000 litų. 1938 m. parduota prekių 
už 6.600 000 litų. Krautuvių dabar turi 
jau 28, o kooperatyve dirba 267 tarnau- 
tojai ir darbininkai, Taigi matome, kaip 
iš menkos bendrovėlės išaugo milži- 
nas. Parama buvo pirmoji kainų tvar- 
kytoja ir kultūringos prekybos pionie- 
rė. landien Kaune duonos ir kitų ga- 
minių kainas reguliuoja Parama. 


Žydų kredito kooperacija 


Dabar visoje Lietuvoje yra 85 žydų 
liaudies bankai, susibūrę į vieną sąjun- 
gą Jų dauguma buvo įsteigta 1919 — 
1921 m. Visuose žydų kredito koope- 
ratyvuose yra 15811 narių. Apskritai 
imant Lietuvos miestų ir miestelių žy- 
dus, išskyrus Kauną, Šiaulius ir Pane- 
vėžį, 60—629/; jų priklauso saviems 
kredito kooperatyvams. Žydų liaudies 
bankuose nariais yra daugiausia mažai 
pasiturį žydai, kuriems tie bankai yra 
vienintelis kredito šaltinis. Zydų Liau- 
dies Bankų Sąjunga rūpinasi visais Ž. I. 
bankais, ugdydama savytarpės paramos 
ir bendradarbiavimo pradą, o taip pat 
duodama jiems instrukcijų ir patarimų. 
Žydų bankų veikėjai buvo skatinami di- 
dinti bankų savuosius kapitalus ir išsi- 
laisvinti nuo brangių kreditų. Todėl nuo 
savos valiutos įvedimo iki šio] ž. I. ban- 
kai jau surinko 3 mil.litų savų kapitalų. 
Jie surinko iš 8000 indėlininkų 13 mili- 
jonų litų indėlių, už kuriuos indėlinin- 
kams moka tik 2—49/, per metus. 
Tokiu būdu žydų bankeliai išsilaisvino 
nuo brangių svetimų kreditų. Dar 1926 
metais šie bankeliai buvo skolingi Cen- 


traliniam Žydų Bankui 7 mil. litų, o jau 
1938 m. jie patys turėjo ten padėję 
3 mil. litų laisvų pinigų. Paskutiniaisiais 
metais žydų liaudies bankai yra išdalinę 
savo nariams apie 12— 13 mil. litų pas- 
kolų. Jie duoda trūmpalaikes paskolas 
3—4 mėnesiams, 10-čiai mėnesių ir 
specialias ilgaterminines paskolas“ iki 
3000 It. 3—5 metams. Tos paskolos 
dažniausiai duodamos trobesių remon- 
tams, amatininkams — mašinoms bei 
įrankiams įsigyti, sodininkams—uūkiams 
pagerinti ir t.t. Paskolų procentai žydų 
bankuose nuolat yra mažinami ir daž- 
nai yra mažesni už įstatymais nustaty- 
tus procentus. 

Žydų liaudies bankai bendradarbiau- 
ja ir remia vienas kitą kreditais per 
savo Sąjungą. Jie steigia specialius 
fondus: kooperecijos fondą, savytarpio 
draudimo nuo apiplėšimo fondą, tar- 
nautojų taupomąją kasą. Sąjunga sten- 
giasi pagerinti savo bankų narių kultū- 
rine bei medžiaginę būklę. 1938 m. 
Sąjunga ištyrė ir paskelbė 6675 žydų 
amatininkų šeimų ekonominės būklės 
rezultatus. 

Visais atžvilgiais žydų liaudies ban- 
kai vaidina svarbų vaidmenį žydų me- 
džiaginiame ir kultūriniame gyvenime. 
Jie visokiais būdais padeda ir pagelbsti 
16.0C0 žydų šeimų. Šie bankeliai yra 
naudingi ir visam Lietuvos kraštui, nes 
prisideda prie jo ekonominio gyvenimo 
gerinimo, 


Grietinės nugriebimo punktai ir 
pašto agentūros 


Kad būtų galima palengvinti ūkinin- 
kams korespondencijos ır laikraščių 
gavimas kaime, numatoma įsteigti be- 
veik prie kiekvieno grietinės nugriebimo 
punkto pašto agentūras. Tada kasdien 
ūkininkai, veždami pieną į grietinės 
nugriebimo punktus, galės kartu išsiųsti 
ir atsiimti savo korespondencijas bei 
laikraščius. 

Taigi Lietuvos ūkininkai naudojasi 
ne tiktai įvairiomis patobulintomis že- 
mės ūkio kultūrinimo priemonėmis, bet 
taip pat jiems norima pagreitinti žo- 
džio ir rašto susisiekimą per naujai 
steigiamą pašto agentūrų tinklą. Tas 
pagyvintas raštu ir žodžiu susisiekimas 
per tankiai visame krašte nusėtas pašto 
agentūras dar labiau paspartins Lietu- 
vos kaimo vispusišką kultūrėjimą. Ūki- 
ninkai iš to turės daug kultūrinės ir 
ūkiškos naudos. 


Pienocentras remia lubino Ir 
runkelių augintojus 


Šiemet Pienocentras nutarė lengvųjų 
žemių ūkininkams, pieninių nariams per 
pieninės veltui išdalinti 100 centnerių 
saldžiojo lubino sėklos. Daugiausia lu- 
bino sėklų paskirta Alytaus, Seinų, Tra- 
kų, Utenos ir Zarasų apskričių ūkinin- 
kams. Mat, Pienocentrui svarbu, kad ir 
lengvųjų žemių ūkininkai turėtų pakan- 
Kamai žalio ir koncentruoto pašaro kar- 
vėms šerti. Tada karvės duotų dau- 
giau pieno. 

Taip pat Pienocentras šiemet paskyrė 
20 000 litų runkelių sėkloms ir trąšoms, 
kurios bus išdalintos 545 ūkininkams, 

gyvenantiems įvairiose apskrityse. Run- 
kelių sėklų ir trąšų bus duodama tiek 
vienam ūkininkui, pieninės nariui, kad 
būtų galima apsėti !/4 ha žemės plotą. 


Sviesto eksportas didėja 


Per š. m. pirmus du mėnesius Pie- 
nocentras eksportavo užsienin 1.239.383 
ką sviesto. Pernai per tą patį laiką bu- 
vo eksportuota 1.097.788 ką sviesto. 
Tokiu būdu šių metų pirmųjų dviejų 
mėnesių Lietuvos sviesto eksportas bu- 
vo didesnis, nei pernai 12,99/4. 


Tikimasi daugiau eksportuoti 
medaus 


1938 m. Lietuva eksportavo užsienin 
52,3 tonų medsus už 144000 litų 
(1937 m. — 4797 t už 125.100 łt). Aps- 
kritai vertinant, iki šiol medaus ekspor- 
tas, lyginant įį su kitų maisto gaminių 
ekportu, buvo nedidelis. Bet kitais me- 
tais tikimasi daug daugiau medaus eks- 
portuoti. Nes pagal sudarytąją su Len- 
kija prekybos sutartį Lietuva šiemet 
galės Lenkijon eksportuoti medaus už 
110.000 litų. Iki šiol medus buvo eks- 


-portuojamas tik į Vokietiją. 


MŪSŲ KRAŠTE IR KITUR 


Sėklų valymo punktai 


Sėklų valymo punktų Vilniaus ir 

Naugardėlio vaivadijose buvo: 1936/37 
m.—106, 1937/38 m.— 124 ir jau kelio- 
lika naujų punktų įsteigta šiemet. 
*3 Palyginus su dviejų vaivadijų plotu, 
atrodytų, kad sėklų valymo punktų vis 
dar yra permažas kiekis. Tačiau gyve- 
nimo praktika parodo visai ką kita, 
Steigiant sėklų valymo punktus, buvo 
apskaičiuojama, kad kiekvienas punktas 
turės išvalyti per metus vidutiniškai 
100 q sėklų. Bet tikrumoje daugelis tų 
punktų neišvalo ir ?70-tos dalies numa- 
tyto kiekio. Dažniausia stovi jie visai 
be darbo, o jų-užlaikymas tada yra la- 
bai brangus. Todėl, kas šiuo atveju kal- 
tas yra? Matyt, sėklų valymo punktai 
nevykusiai yra suorganizurti ar netinka- 
mose vietose įsteiati, kad jais ūkinin- 
kai nesinaudoja. Tokiu būdu dideli pi- 
nigai, punktus steigiant, buvo išmesti 
kaip į vandenį. Ūkininkams iš jų nėra 
jokios naudos. Mat, kiekvienas darbas 
turi būti tinkamai įvykdytas, tada tik jis 
atneša naudą. 


Didelė celiuliozos įmonė 


Dar praėjusiais metais netoli Gar. 
dino pradėta statyti didžiausia mūsų 
krašte celiuliozos įmonė. Tai bus fabri- 
kas, kuris kaštuos kelius milijonus auk- 
sinų ir užims su visais įrengimais apie 
157 ha olotą. Kasmet fabrikas perdirbs 
aple 120000 kūbinių metrų medžio. 
Gamins iš jo celiuliozą, kuri reikalinga 
karo reikalams (sprogstamoji medžiaga) 
ir dirbtinio šilko ir dirbtinės vilnos ga- 
mybai. Šiems išdirbiniams pagaminti 
Iki šiol daugiausia medžiaga buvo ga- 
benama iš užsienio. Šis fabrikas savo 
gaminiais aprūpins Tomašove esamus 
dirbtinio šilko Ir dirbtinės vilnos fabri- 
kus. Minėtas fabrikas bus galutinai 


veikti 1940 metais. 
Aplink fabriką išaugs keliolikos tūks- 
tančių miestelis. is fabrikas yra tik 
pradžia šios krašto dalies suprameni- 
nimo, nes be to numatyta prie Gardino 
padaryti uostą ir didelę hidro elektros 
stotį. Šie jtaisymai galės žymiai pakelti 
apylinkės žmonių medžiaginę padėtį. 


baigtas ir pradės 


Remiama vilnų ir linų prekyba 


Mūsų kraštas pagamina daug linų 
ir vilnų. Pasirodo, kad vilnų fabrikams 
daugiausiai pristatoma iš mūsų krašto. 
Salygos linų ūkiui išplėsti ir avių ūkį 
pakelti yra geros. Jeigu ūkininkai ga- 
lėtų gera kaina lengvai parduoti linus 
ir vilnas, tai šių gamyba dar žymiai 
padidėtų ir tuo būdu sudarytų ūkinin- 
kams svarbų įplaukų šaltinį. Tuo reikalu 
šiek tiek yra susirūpinusi Žemės Ūkio 
Ministerija ir Žemės Bankas. Šios dvi 
įstaigos pirmiausia nori padėti Liaudies 
Pramonės Bazarams, kad šie sugebėtų 
supirkti nuo ūkininkų daugiau linų ir 
vilnų. Vilniuje esamas Bazaras gavo 
tam tikslui iš minėtų įstaigų paskolų ir 
lengvatų, kad tik jis galėtų supirkinėti 
vilnas ir tuo būdu reguliuotų vilnų kai- 
nas, Šis Bazaras per dvejus metus jau 
yra supirkęs nemaža vilnų 1937 metais 
supirkta buvo vilnų 80.000 ką, o 1938 
rnetais jau 200.000 kg. Gavęs didesnę 
paskolą, Bazaras šiemet galės dar dau- 
giau supirkti vilnų, būtent, apie 300.000 
ką. Jau dabar Bazaras pradėjo statyti 
naujus sandėlius vilnoms sukrauti. Ben- 
drai reikia pasakyti, kad vilnų prekyba 
kasmet didės, nes atitinkamos įstaigos 
verčia fabrikus vilnoniams gaminiams 
vartoti vis daugiau vietinės vilnos. 
1939 m. fabrikai turi nupirkti apie 
1200 tonų vietinės vilnos. Tuo būdu 
norima užkirsti kelias vilnų importui 
ir padėti, 


Papigs dviračiai 


Ilgą laiką buvo daroma žygių, kad 
būtų galima papiginti dviračių kainas. 
Ypač koooeratiniai centrai labai tuo 
rūpinosi. Bet galų gale neseniai pavyko 
susitarti su dviračių fabrikais, kurie su- 
tiko žymiai papiginti dviračių kainas. 
Buvo pasirašyta prekybinė sutartis tarp 
dviejų dviračių fabrikų iš vienos pusės 
ir Ūkinės Žemės Ūkio Kooperatyvų Są- 
jungos ir Vartotojų Bendrovių Sąjungos 
„Spclem“ iš antros pusės. 

Tokiu būdu jau pabaigoje kovo mė- 
nesio pasirodys naujos firmos „Groma- 


da“ dviračiai, kurie bus daug pigesni, 
nei anksčiau buvo. Tiksliai naujų dvi- 
račių kaina dar sunku apskaitliuoti, 
bet jų kaina bus papiginta apie 
409/;. Be to, fabrikai „Gromada“ dvira- 
čių pirkėjams duos dvejiems metams 
gvarancijas. Dviračiai „Gromada“ busią 
sustatomi iš geriausių dalių, pagamintų 
savam krašte. 


Vilniaus vaivadijoje uždrausta 
turguose pardavinėti vaisinius 
medelius 

Nesenai Vilniaus vaivada išleido pa- 
rėdyma, pagal kurį draudžiama Vilniaus 
vaivadijos ribose pardavinėti vaisinius 
medelius ir vaiskrūmius turguose ir ki- 
tuose pardavimo punktuose. Nuo to 
laiko galima bus pardavinėti vaismedžius 
(skienus) ir vaiskrūmius. užaugintus tik 
kvalifikuotuose medelynuose. Bet ir to- 
kius medelius bus galima pardavinėti 
tik apskrities storastijos nurodytose 
vietose. Medelynus kvalifikuos Zemės 
Ūkio Rūmų ir Augalų Apsaugos Stoties 
komisijos. 

Nuo šio laiko kiekvienas medelių 
pardavėjas, kuris pardavinės medelius 
storastijos paskirtose vietose, privelės 
turėti ir parodyti kontrolei ir pirkėjams 
medelių kvalifikacijų ir sveikumo pa- 
liudymus, išduotus Ž. Ū. Rūmų ir Auga- 
lų Apsaugos Stoties. Tuose paliudy- 
muose turi būti pažymėta dar ir tai, 
kad medeliai yra kilę iš apylinkės, kuri 
bulvių vėžiu nėra apkrėsta. 

Kiekvienas medelių pardavėjas turi 
pririšti prie kiekvieno medelio etiketę, 
kurioje būtų nurodyta medelyno pava- 
dinimas, medelio atmaina. 

Kas nesilaikys šio parėdymo, bus 
baudžiamas iki 3 jų mėn. arešto arba 
iki 3000 auks. baudos. 

Šio parėdymo tikslas yra apsaugoti 
ūkininkus, vaisinių medelių pirkėjus nuo 
įvairių agentų išnaudojimo ir apgaudi- 
nėjimo, įperšant blogus, nesveikus ir 
netinkamų šizm kraštui atmainų mede- 
lius. Sie nuostatai palies, žinoma, ir 
mūsų krašto medelynu savininkus, ku- 
rie nepasirūpins kvalifikuoti savo me- 
delynų arba gaus blogas jų kvalifikaci- 


jas. Sie medelių augintojai, žinoma, 
viešai negalės savo medelių parda- 
vinėti. 


Todėl jau dabar medelynų savinin- 
kams reikia kreiptis su prašymais į Že- 
mės Ūkio Rūmus (Izba Rolniczs), kad 
jie šią vasarą atsiųstų komisiją mede- 
lynui kvalifikuoti. 


Kaip dirva tręšiama avižoms 


Iš visų vasarojinių varpinių augalų 
avižos mūsų krašte yra lebiausiai pa- 
plitusios. Kaip ir kiti varpiniai vasaroji- 
niai augalai, avižos daugiausia vartoja- 
mos pašarui. Avižų grūdai yra labai 
maistingi. Jie vartojami ir žmonių 
maistui, ypač vaikams ir ligonims, kaip 
labai lengvai virškinami. Taigi juo la- 
biau gyvuliams avižų grūdai tinka ne 
tik kaip paprastas pašaras, bet taipgi 
prieaugliui ir sergant įvairiomis vidurių 


ligomis. Plačiausiai tačiau avižų grūdai 
vartojami arkliams šerti. Daugelio ūki- 
ninkų įsitikinimu avižos yra geriausias 
arklių pašaras. Bet bandymais jiodyta, 
kad ir miežių grūdai tinka arkliams 
šerti. Tačiau prisiminus, kad avižos 
mūsų krašte yra lengviau išauginti, 
tikslingiau, žinoma, arkliams sėti avi 
žas, negu miežius. O prieaugliui, kaip 
galvijų, taip ir arklių, jau daug geriau 
tinka avižų grūdai, negu miežių, Tai 

vra niekuo nepavaduojamas pašaras, 
Šeriamos avižomis ir veislinės kiaulės, 
nes jose randa nemaža lengvai virški- 
namų baltymų, riebalų ir vitaminų. 
Augantiems paršams ir penimoms kiau- 
lėms avižos mažai tinka. Avižų grūdais 
šeriami paršai prastai ir pamažu auga, 
o penimos kiaulės. šeriamos avižų grū- 
dais, labai lėtai, pamažu penisi. Todėl 
kiaulėms avižos retai teduodamos Mel- 
žiamoms karvėms irgi duodamos. Tiks- 
lūs bandymai parodė, kad avižas kar- 
vės virškina labai gerai, be to, avižos 
teigiamai veikia pieningumą, tai yra, 
nuo avižų didėja pieningumas. Tačiau 
avižos naudingiau vartoti sumalus jas 
su ankštinių grūdais. Tada šio mišinio 
baltymų procentas žymiai padidėja ir 
esti vertingesnis. O avižų šiaudai yra 
geriausias pašaras, lyginant su kitų 
augalų šiaudais. Avižiniai šiaudai lai- 
komi geresniu pašaru, kaip ankštinių 
virkščios ir, žinoma, žiemkenčių šiau- 
dai. Jie turi daugiau baltymų, negu 
miežiniai, bet klek mažiau nebalty- 
mingų medžiagų. 

Žodžiu, avižos yra labai naudingas 
augalas. Bet jų derliai yra gana maži. 
Avižų derliai mūsų krašte galėtų būti 
net dvigubai geresni, negu dabar. Tai 
nėra tuščias - tvirtinimas. Be didelio 
vargo mūsų ūkininkai galėtų gauti iš 
1 ha po 2—4 centnerius avižų daugiau, 
negu dabar gauna. Tik reikėtų labiau 
susirūpinti avižų sėkla, tręšimu ir že- 
mès įdirbimu. 

Geriausia vieta avižoms yra po bul- 
vių ir šakniavaisių. Tačiau po šių auga- 
lų avižos retai tesėjamos, nes po šių 


dažniausiai sėjami miežiai, vasariniai 
kviečiai arba kiti brangesni augalai. 
Labai gerai avižos dera ir dobilienose 


ir dirvonuose, jeigu tik žemė perdaug 
neišalinta ir tinkamai įdirbta. Po žirnių, 
mišinių, vikų irgi skaitoma gera avi- 
žoms vieta, Blogiausia vieta avižoms 
yra po varpinių, ypatingai po kviečių 
ir avižų. Po rugių, pasėtų į dobil'eną, 
galima susilaukti neblogo avižų derliaus. 

Žemės tręšimas labai pareina nuo 
to, po kurių augalų avižos sėjamos. 
Norint gerai avižoms skirtą dirvą patręšti, 
reikia žinoti, kokių trąšų jos iš žemės 
daugiausia paima, Jeigu lygintume su 
miežiais, tai avižos iš žemės paima visų 
maisto medžiagų, o ypač əzoto dau- 
giau, negu miežiai. Bet iš praktikos ži- 
nome, kad avižos puikiai užauga ir blo- 
giau, silpniau įtręštoje žemėje. Taip 
yra todėl, kad avižos sugeba iš žemės 
paimti daug sunkiau prieinamas maisto 
medžiagas, negu miežiai. Be to, avižos 
beveik 3 savaites ilgiau auga, todėl 
jos turi daugiau laiko imti iš žemės 
maistą. 

Mėšlas avižoms labai retai teduoda- 
mas, nors mėšlą avižos visai gerai iš- 
naudoja. Bet avižos neskaitomos labai 
geru ir brangiu augalu, kad joms rei- 
kėtų duoti mėšlas. Dėl to avižos sėja- 
mos nelabai Išalinton vieton ir dirva 
joms patręšiama mineralinėmis trąšo- 
mis. Kiek ir kurių dirbtinių trąšų avi- 
žoms reikia duoti ir ar tos trąšos apsi- 
moka duoti, geriausia mums parodys 
bandymų rezultatai. Bandymus darė 

Kauno Žemės Ūkio Rūmų dau- 
gelyje vietų ir rezultatai parodo tiktai 
vidutinius duomenis. Bandymai buvo 
padaryti tokiu pat būdu, kaip ir neseniai 
aprašyti bandymai su miežiais. Būtent, 
imami penki vienodo didumo ir derlin- 
gumo laukeliai, iš kurių pirmas visai 
netręšiamas (jis žymimas O), antras 
gauna į 1 ha 100 kg salietros (žymi- 
mas N) trečias — 200 kg superfosfato 
(žymimas P), ketvirtas — 100 kg salie- 
tros ir 200 kg superfosfato (NP) ir 
penktas — 100 ką salietros, 200 kg su- 
perfosfato ir 100 ką kalio druskos (žy- 
mimas NPK). Padarius 22 vietose to- 
kius bandymus, gauti žemiau paduoti 
rezultatai (derlius centneriais po 50 ką): 


Derliai iš 1 ha 
Laukelis grūdų šiaudų 
O 30,0 57,8 
N 33,6 70,4 
P 32,8 65,4 
NP 37.6 76,0 
NPK 40,8 81,2 


Rezultatai rodo, kad mažiausi der- 
liai gauti iš to laukelio, kuris nebuvo 
tręštas, o didžiausi derliai gauti iš to 
laukelio, kuris buvo patręštas salietra, 
superfosfatu ir kalio druska. Kiek kurios 
trąšos padidino derlių, matyti iš žemiau 
paduotų apskaitymų: 


Trąšos padidino derlių: 


Laukelis grūdų šiaudų 
N 3,6 12,6 
P 2.8 7,4 
NP 7,6 18,2 
NPK 10,8 23,4 


Taigi matome, kad labiausiai derlių 
padidino salietra, superfosfatas ir kalio 
druska. Vadinasi, norint gauti gerą avi- 


žų derlių, reikia dirva patrešti azotinė- 
mis, fosforinėmis ir kalinėmis trąšomis. 

Bet dabar kyla kitas klausimas, bū- 
tent, ar šios trąšos apsimokėjo vartoti? 
Norėdami tai sužinoti, turime apskai- 
tyti, kiek kaštavo kiekvieno laukelio 
įtręšimas ir kiek kaštuoja nuo tręšimo 
padidėięs derlius. Šiuos duomenis ma- 
toma žemiau, kur nurodyta trąšų vertė, 
nuo trešimo padidėjusio derliaus vertė 


ir pelnas: 

Laukelis Trąšų vertė Derliaus vertė Pelnas 
N 24,25 54,30 30,05 
P 21,00 36,45 15,45 
NP 4525 94.55 49,30 
NPK 65,25 128,50 63.25 


Ir šiuo atveju matome, kad trąšos 
vartoti apsimokėjo. Vienos davė dau- 
giau pelno, kitos mažiau. Tačiau dau- 
giausia pelno gauta, patręšus avižas 
visomis trimis trąšomis. Taigi iš šių 
rezultatų jau ir galima suprasti, kaip 
reikėtų dirva iręšti avižoms. Būtent, 
avižoms reikia duoti pirmiausia ezoti- 
nių ir fosforinių trąšų. O kalinių dau- 
geliu atveju avižos suranda pakankamai 
žemėje, jos netręšus. Žinome, patręšus 
derliai gaunami daug geresni. Kiek ir 
kokių trąšų duoti, nurodyti gana sunku. 
Tai priklauso, į kokią dirvą avižos sė- 
jamų, po kokių augalų sėjamos ir ar 
seniai laukas buvo tręštas. Bendrai 
reikia pasakyti, kad tręšiant lauką avi- 
žoms, reikia duoti pirmiausia fosforinių 
ir azotinių trąšų. Šiuo atveju geriausia 
duoti azotniakuotą supertomasiną. Vie- 
nam hektarui reikia duoti apie 200 kg 
supertomasinos. Jeigu žemė labai iš- 
alinta ir lengva, tai dar naudinga duoti 
ir 100 kg kalio druskos. Šitaip patręšus, 
galėsime susilaukti gero avižų 2 


Iš ko ir kaip gaminamos mineralinės trąšos 


Daugelis mūsų ūkininkų jau vartoja 
mineralines pirktines trąšas derliams 
pakelti; daug žinių apie mineralinių 
trąšų naudingumą ir jų vartojimą ūki- 
niakai randa spaudoje —laikraščiuose ir 
knygose, išgirsta iš agronomų pasa- 
kojimų. Bet iš ko ir kaip mineralinės 
trąšos gaunamas ar pagaminamos, tai, 
tur būt, mažai kuriam ūkininkui žinoma. 
O žinoti vertėtų, nes žinant, iš ko mi- 
neralinės trąšos pagamintos, lengviau 
galima suprasti, kokios trąšos žemei 
geriau tinka. 

Svarbiausios mineralinės trąšos yra: 
azotinės (azotniakas, salietra, salietšs- 
kas), fosforinės (superfosfatas, tomasi- 
na, supertomasina ir supertomasina su 
azotniaku) ir kalio trąšos (kalio drus- 
kos, kainitas). 

Mineralinės trąšos yra dvejopos kil- 
mės. Vienos jų yra gamtoje natūralios, 
imamos stačiai iš žemės ir vartojamos 
be cheminio perdirbimo fabrikuose. 
Tokiomis trąšomis yra čili salietra, fos- 
toritai, guana, kaulų miltai, kainitas, 
Šios trąšos kasamos stačiai iš žemės 
(žinoma ten, kur jų yra), sumalamos 


ir vartojamos laukams tręšti. Bet dau- 
giausia mineralines trąšas gamina fab- 
rikai. Todėl kyla klausimas, Iš ko ir 
kaip fabrikai trąšas gamina. 

Pradėkime nuo azotinių trąšų. 

Žinomas ūkininkams azotniakas ga- 
minsmas iš kalkių ir oro azoto, o kitos 
azotinės trąšos iš vandens ir oro azoto, 
Taigi brangios azotinės trąšos, kaip 
matome, gaminamos iš labai pigių me- 
džiagų: kalkių, vandens ir oro. Rodos, 
turėtų dėl to būti pigios ir trąšos. Deja, 
taip nėra, nes trąšų pagaminimas, nors 
ir iš pigių medžiagų, yra labai brangus. 

Dideliuose ir painiai įrengtuose fa- 
brikuose szotniakas gaminamas šitaip: 
Pirmiausia krosnyse išdeginami kalki- 
niai akmenys ir gaunama degintos kal- 
kės tokios, kaip ūkininkai perka trobų 
baltinimui. Paskui degintos kalkės su- 
liedinamos su tam tikros rūšies anglim, 
vadinamu koksu ir gaunama karbidas. 
(Karbidą ūkininkai pažįsta: ji vartoja 
mūsų dviratininkai dviračių lempoms 
šviesti). Bet kad kalkės su koksu susi- 
lietų į karbidą, reikia labai aukštos tem 
peratūros. Tokia aukšta temperatūra 


101 


Mr 13 (47) 


daugiau kaip 20009C — gaunama tam 
tikrose elektrinėse krosnyse. Žinoma, 
tam reikalui susivartoja labai daug elek- 
tros energijos. Apskaičiuota, kad elek- 
tros energijos susivartojama gaminant 
karbidą tiek, kiek 200.000 elektros lem- 
pų, kurios apšviečia miestus. 


Gautas karbidas ataušinamas ir su- 
malamas į miltus. Tokiu būdu viena 
dalis, reikalinga azotniakui pagaminti, 
jau yra. Bet dar reikalinga pati svar- 
biausioji dalis—azotas, kuris gaunamas 
iš oro. O gaunamas šitaip: oras tam 
tikruose prietaisuose, vadinamuose kom- 
presoriuose labai smarkiai suspaudžia- 
mas ir vėl staigiai atleidžiamas. Šitaip 
darant, oras-dujos pavirsta labai šaltu 
skystimu, kurio temperatūra yra 185°C 
žemiau nulio, kitaip sakant 185°C šal- 
čio, Iš šito suskystinto oro tam tikrais 
prietaisiais atskiriamas azotas. Gautas 
azotas maišomas su sumsltu karbidu ir 
elektrinėse krosnyse kaitinant gauna- 
mas azotniakas. 


Panašiu būdu gaminama ir superto- 
masina. Tik šiuo atveju elektrinėse kros- 
nyse deginama ne kalkės ir koksas, o 
vadinami fosforitai su tam tikrom prie- 
maišom. Deginant netirpstamas fosfo- 
ritų fosforas pavirsta kitokiu junginiu, 
būtent, tokiu, kuris vandenyje tirpsta ir 
yra augalų šaknims jau prieinamas. 


Jei šitokiu būdu gauta supertoma- 
sina sumaišoma su 2zotniaku, tai gau- 
nama vadinama azotniako supertoma- 
sina (supertomosyna azotniakowana). 


Kalkių salietra. Kalkių salietra gau- 
nama kiek kitaip. Jos gamybai pirmiau- 
sia reikalingas vadinamas amoniakas, 
kuris gaunamas jungiant vandenilį su 


azotu. Vandenilis gaunamas iš van- 
dens, o azotas, kaip sakyta, iš oro. 
Vandenilį su az-tu sumaišius, smar- 


kiai elektrinėje krosnyje įkaitinus ir su- 
spaudus, gaunama amoniakas. Amonia- 
ką sudeginus į vadinamus azoto degi- 
nius, tle deginiai jungiami su vandeniu 
ir tuo būdų gaunama azoto rūgštis. 
Gautą szoto rūgštį sujungus su kalkė- 
mis, gaunama kalkių salietra. Panašiaj 
kaip kalkių salietra gaminamas ir vadi- 
namas salietšakas. 

Iš visų mineralinių trąšų mūsų ūki- 
ninkams geriausia žinomas ir plačiau- 
siai vartojamas yra superfosfatas Jis 
gaminamas fabrikuose iš fosforitų, kaip 
ir supertomasina, Sumalti fosforitai jun- 
giami ta.n tikru būdu su sieros rūgšti- 
mi ir gaunamas superfosfatas. Panašiu 
būdu gaminamas taip pat kaulų super- 
fosfatas, būtent, jungiant sumaltus į 
miltus kaulus su sierarūgšte. 


Tomasina arba tomamilčiai gaunami 
geležies fabrikuose. Geležies ir plieno 
lieyklose geležis tirpinama su visokiom 
priemaišom. Ištirpusios geležies kati- 
luose plūduriuoja tam tikros lyg putos. 
Kadangi jose yra Ir fosforo, tai nugrai- 
bomos, sumalamos Ir vartojamos kaip 
trąša. Tačiau tomamilčių fosforas van- 
denyje netirpsta. Tirpsta tik rūgštyse, 
todėl tomamilčiai tinka daugiau drėg- 
nom ir rūgščiom žemėm, kur jie gali 
ištirpti ir būti augalams naudingi. 


OAKiNIMKAS 


Įvairios kalio druskos (209/,, 309/, ir 
409/,) gaminamos fabrikuose iš kainito 
arba kitų panašių mineralų, randamų 
žemėje. Kadangi kainitas turi vidutiniš- 
kai tik apie 10 — 130/4 ir, be to, dar 
gana sunkiai žemėje tirpsta, tai fabri- 
kai perdirba į aukštesnio procento kalio 
druskas, 

Glaudžiant viską krūvon, lenka pa- 
stebėti, kad trąšų gamyba yra gana 
brangi. Tai gamybai reikalingi dideli, 
painios konstrukcijos ir brangūs fabri- 
kai, o be to, dar pati trąšų gamyba at- 
seina gana brangiai. Dėl to ir trąšos, 


ip 


nors ir iš nebrangių medžiagų gamina- 
mos, yra brangios ir ūkininkams pla- 
tesniam vartojimui sunkiai prieinamos. 
Ypatingai yra brangios azotinės trąšos, 
kurios gaminamos iš pigiausių medžiagų: 
vandens ir oro, kurių niekam pirkti 
nereikia. Seniau trąšos buvo dar bran- 
gesne. Bet tobulėjant ir pingant jų ga- 
mybai, pinga ir trąšu kainos. 


Ateis laikas, kad ga! mineralinės- 
pirktinės trąšos bus labai pigios. Tada 
ir ūkininkams bus daug geriau. 


M. K. 


Statybinės miško medžiagos sudorojimas 


Statybinė miško medžiaga šiuo me- 
tu yra labai brangi ir ūkininkams sun- 
kiai įperkama. Dėl to, perkant statybi- 
nę miško medžiagą, reikia atydžiai žiū- 
rėti, kad būtų nupirkta gera, statybai 
tinkama medžiaga. Be to, reikia atkreipti 
dėmesys ir į tai, kad miško medžiaga 
būtų tinkamai sudorota, kad ji iki sta- 
tybos nesusigadintų. Statybai skirtą 
medį reikia būtinai kirsti žiemos metu. 
Žiemą medis turi savyje daug mažiau 
sulčių, yra patvaresnis, ne taip greit 
pūva ir mažiau kenkėjų naikinamas. 
Nukirstas medis turi būti tuojau iš miš- 
ko išvežtas, nes žiemą esti geresnis 
kelias ir daug daugiau turima laiko miš- 
ku suvežti. Be to, palikus nukirstą me- 
dį miške, pavasarį ir vasarą, esant šil- 
tesniam orui, tuojau jį apipuola įvairūs 
parazitai, kenkėjai ir taip medį sugadina, 
kad jis beveik esti statybai netinkamas. 


Statybinė medžiaga iš miško veža- 
ma arba namo arba į lentpiuvę. Jeigu 
lentpiuvėje medžiaga tuojau apdirbama, 
tai ja nereikia rūpintis. Bet dažnai, ypač 
pavasarį, lentpiuvės turi daug darbo, 
ir atvežta medžiaga dar gerokai paguli, 
kol esti apdirbama, Tas pats esti su 
medžiaga, vežant ją namo. Lia jai,par- 
vežus, irgi tenka gerokai pagulėti, ko! 
paima apdirbti. Tuo tarpu, ilgiau pagu- 
lėjęs, medis pradeda gesti, Todėl jeigu 
iš miško išvežta medžiaga tuojau ne- 
apdirbama, tai nieko nelaukiant reikia 
ją kuo greičiausiai nužievinti. Medžiagą 
anksti nužievinus, ji pamažu džiūsta, 
neplyšta ir jos nepuola kenkėjai. O jei- 
gu to darbo laiku neatliekama, tai su- 
laukus pavasario, sauso ir karšto oro, 
nužievyta medžiaga, steiga džiūdama, 
suplyšta ir paprastai jau esti apipulta 
Įvairių kenkėjų Be to, ji vietomis pa 
mėlynuoja arba paraudonuoja, vadinasi, 
ja apipuolė jau ir grybai. Nuo to me- 
džiaga pradeda pūti. Jos vertė labai 
sumažėja, nes kenkėjai ir grybai, net 
ir apdirbus, ją ir toliau gadina, pūdo. 
Pamėlynavusi arba paraudusi medžiaga, 
taigi apsikrėtusi grvbais, puvimu, iš vi- 
daus sunkiai džiūsta, nes grybai me- 
dienoje užkemša vandens vedamuosius 
indus ir neleidžia vandeniui išgaruoti. 
Viršutinė medžio balana, staigiai džiū- 
dama, traukiasi ir dideliais, ilgais ply- 


šiais suplyšinėja.  Suplyšęs rąstas len- 
toms piauti visai netinka, nes lentos 
irgi suplyšta. O jeigu rąstas esti apsi- 
krėtęs grybu ir pradėjęs pūti, tai iš viso 
statybai nebetinka, nes vėliau, medie- 
nai atidrėkus, grybai vėl pradeda plės- 
tis, augti, vystytis, vadinasi, medis pra- 
deda pūti. Dėl to, nežiūrint, kur stety- 
binė medžiaga randasi, jeigu tik ji tuo- 
jau neapdirbama, tai tuojau, kovo Ir 
balandžio mėnesį, ji reikia nužievinti. 
Rąstai nužievinami diržais. Paliekami 
siauri žievės diržai. Jeigu nužievinamas 
visas rąstas ištisai ir visiškai, tada jis, 
staigiai džiūdamas, suskyla, atsiranda 
balanoje plyšių. Palikti siauri žievės 
diržai neleidžia rąstui pergreitai džiūti. 
Tada rąstas džiūsta pamažu ir nesu- 
plyšta. O taipgi nėra pavojaus atsirasti 
ir kenkėjams, nes palikti siauri žievės 
diržai tuojau išdžiūsta ir kenkėjams — 
kirmėlėms esti neprieinami. Tuomet 
medžio nepuola ir grybai, nes jis esti 
sausas, o sausame medyje grybai nejsi- 
veisia. 

Be to, nužievinti rąstai negalima lai- 
kyti ant žemės, nes jie nedžiūsta, o dar 
labiau įmirksta ir pradeda pūti. Nužie- 
vinti rąstai reikia padėti ant storesnių 
pagalių, kad visai nesiektų žemės. Tada 
jie daug greičiau ir lygiai džiūsta. Taip- 
gi negalima rąstų versti į vieną krūvą. 
Tokiu būdu suversti rąstai irgi negali 
džiūti, todėl juos užpuola kenkėjai ir 
grybai, rąstai tada pradeda pūti. Norint 
rąstus dėti keliomis eilėmis, ant pirmos 
eilės rąstų reikia skersai uždėti stori 
paaal'iai ir ant šių dėti antra rąstų eilė 
Tada taip rąstų esti tarpai. Taipgi ir 
rąstas prie rąsto nenaudinga priglausti. 
Prie kiekvieno rąsto iš visų pusių turi 
laisvai prieiti oras, kad tuo būdu visas 
rąstas galėtų lygiai džiūti. 

Miško medžiaga, skirta statybai, per- 
duodama žalia ir sveika. Todėl ją rei- 
kia saugoti, kad nukirsta, nupiauta ne- 
susigadintų, Jeigu bent truputį statybai 
skirta miško medžiaga sugenda, tada 
ji jau esti menka Ir dvigubai silpnesnė. 
Tuo būdu gaunama dideli nuostoliai, 
kurių galima lengvai išvengti. Dabar 
yra tinkamiausias laikas kirsti, plauti 
statybai skirtą miško medžiagą Ir ją 
paruošti statybai, He 

Ats. Gulbei. Neaiškiai parašėte 
klausimą. Jeigu tas ūkininkas išnuomavo 
tamstos tėvui žemę ir iki šiol nemokėjo 
jam nuomos, tai jo sūnus negalėtų val- 
dyti, o jeigu buvo davęs tik šiaip val- 
dyti, tai dabar gali atimti. Galite jam 
užginti rugius piauti, nes. jeigu jis turi 
pretenzijų prie šitos žemės, tai gali 
kelti teismo bylą, bet ne savava'iškai 
paimt! ir užsėti. Neduodamas jam piau- 
ti rugių, tamsta pasielgsi teisėtai ir ne- 
būsi baudžiamas. Jeigu tamstos tėvas 
norėtų tą sklypą kaimynui geruoju ati- 
duoti, tai galėtų tai padaryti ir tamsos 
protestai nieko nepadės. 

Ats. Kleviečiui. Pagal įstatymus 
už mirusiojo skolas atsako tas, kas pai- 
ma jo palikimą. Jeigu skolos viršija pa- 
liktą turtą,tai galima palikimo nepriimti 
ir tada skolos padengiamos dalinai, par- 
davus paliktą turtą. Jeigu palikimas bu- 
vo įpėdinių priimtas, tai jie už skolas 
atsako ne tik gautu, bet ir nuosaviu tur- 
tu. Tuo būdu, tamstos atsakote už tėvo 
skolas. Jeigu palikimą padalinote po ly- 
giai, tai po lygiai atsakote ir už skolas, 
o jeigu nesidalijote, tai už skolas atsa- 
kote visi solidariai. Pilnamečių ir nepil- 
namečių įpėdinių atsakomybė yra ta pati. 
Neimama dėmesin, kam tėvas išleido 
paskolintus pinigus, 

Ats. Marijonai. Nematę testamen- 
to negalime pasakyti, ar jis yra gerai 
parašytas. Mirusioji turėjo teisę testa- 
mentu užrašyti tamstai žemę, o savo sū- 
nų nusavinti. Jeigu testamentą rašė žmo- 
gus, mokąs rašyti, tai greičiausiai jis bus 
gerai parašytas ir teismas jį patvirtins. 
Testamentą reikia paduoti Apygardos 
Teismui (Sąd Okregowv), per metus nuo 
testatoriaus mirties, kad patvirtintų. 

Ats. Medsargiui. Iš tamstos laiš- 
ko atrodo, kad tos pievos tamsta ne par- 
davėte, o tik ią kaimynui “0O-čiai metų 
išnuomavate. Tada viskas turi būti pa- 
gal nuomos sutartį. Jeigu pagal sutartį, 
kurią surašėte pas notarą, mokesčius už 
pievą turi mokėti kaimynas, o dabar jis 
nemoka, tai galite paduoti jį teisman už 
pažadų nesilaikymą ir sulaužyti tą sutartį 
ir tuo pačiu pasiimti pievą sau. Jeigu 
tamsta neduosite jo teisman. tai mokes- 
čius turėsite ir toliau mokėti, nes tikru- 
moje esate tos pievos savininku. 

Ats. Susirūpinusiam. Paduokite 
prašymą į vietos iždinę (Urząd Skarbo- 
wy) ir išaiškinkite, kad žeme ir trobe- 
sius sesuo nuo jūsu atsiteisė ir tuos tro- 
besius valdo nuo 1932 m., todėl ir mo- 
kesčius ji turi mokėti. Prašymą reikia 
paduoti per valsčių. Šiuo atveju tamstos 
nelicituos, nes mokesčius privato mo- 
kėti turto savininkas. Prašykije drauge 
Iždinės, kad tą žemę ir trobesius perra- 
šytų sesers vardu. 

Ats, Ziburėilui. Tamstai atsaky- 
mas buvo jau duotas. Žiūrėkite pereitus 
šių metų mūsų laikraščio numerius. 

Ats S. Paukščiui. Bylą teisme 
tikrai laimėsite. Paduokite tėvą į arti- 


TEISIŲ PATARĖ 


miausią apylinkės teismą (Sąd Grodzki). 
Tėvui priklauso septintoji dalis, o visa 
kita — jums visiems po lygiai. Sese- 
rims, kurios išsižadėjo žemės, nieko ne- 
priklauso. 


Ats. Sargybiniul. Jūsų pastangos 
yra teisėtos, valščius turi jums atlyginti. 
Jeigu iš storastijos negaunate ilgai at- 
sakymo, tai kreipkitės asmeniškai ir vis- 
ką išaiškinkite. 

Ats. Diemedžiui. Jokio pavojaus 
nėra. Jeigu testatorius buvo žemės są- 
vininkas, tai jis ją galėjo kam norėjo už- 
rašyti. Kai testamentas buvo teismo už- 


tvirtintas, tai įpėdinis tapo žemės savi- 
ninku ir jis gali tą žemę visai teisėtai 
parduoti Savininkas gali kam nori že- 


mę parduoti. Kaimynai neturi pirmeny- 
bės. Iki šiol nėra mūsų krašto įstatymo, 
kuris draustų dalyti mažus ūkius. Tik 
mieste yra nustatyta, koks mažiausias 
turi būti sklypas, bet kaime šiuo atveju 
yra laisvė, \ 

Ats. Žvėlui. Aplinkiniai žvėjai turi 
pirmenybę. Žvėjybos teisės nuomojamos 
per varžytines: kas daugiau duos, tas ir 
išnuomos upes; sužinokite, kada ir kur 
bus varžytinės ir dalyvaukite jose. Nuo- 
mavimo reikalu kreipkitės į apskrities 
storastijos žemės ir vandenų skyrių. 

Ats. Gervėtiškiui. Negalime js- 
pėti, kokia bausmė bus tamstai paskirta. 
Pagal baudžiamojo kodekso 240 straips- 
nio bausmė yra numatyta nuo 6 mėne- 
sių iki 5 metų kalėjimo. Tose ribose 
teismas turi laisvę pasirinkti baumę. 
Kadangi tamsta iki šiol dar nebuvai baus- 
tas, prisipažinai prie nusikaltimo ir esi 
dar jaunas, tai greičiausiai būti nubaus- 
tas sąlyginai, t. y., jeigu per nustatytą 
laiką kitą kartą nenusikalsite, bausmė 
bus dovanota. 


Ats. Balandžiui. Galite pirkti, bet 
tik su tos valdžios įstaigos, kuri parda- 
vė tą žemę, sutikimu ir leidimu. Jeigu 
tai buvo savanorių ar šiaip „osadnikų“ 
kolonija, tai negausite valdžios sutikimo. 
Be to, reikia gauti vaivados leidimas že- 
mei pirkti, nes kitaip notaras nerašys 
pirkimo dokumento. 


Ats. Prenumeratoriui. Parašy- 
kite testamentą, kuriuo aprašykite žemę 
sūnums. Kad testamentas būtų visiškai 
geras, surašykite jį pas notarą ar vals- 
čiuje. Tas rašymo būdas kaštuos. Todėl 
galite namie parašyti testamentą prie 
trijų liudininkų. 

Ats. Juozui Norelkai. Įpėdinin- 
kystės teisės priklauso artimesniems gi- 
minėms irtno būdu išskiriami yra toli- 
mesni giminės. Tolimesni giminės pa- 
veldi tik tuomet, jeigu nėra artimesnių 
fiminių. Tamstos byloje, kadangi yra 
artimesni giminės, tamstai nieko neprik- 
lauso. Veltui būtų pastangos ir išlaidos. 

Ats Gailei. Paskola įsiseni per 10 
metų. todėl dar nėra pervėlu ieškoti. 
Pagal istatymus paskolai iki 250 auksi- 

nų nereikia raštiško pakvitavimo. Šiuo 
atveju galima teisme įrodinėti liudinin- 
kais. Paduokite prašymą į artimiausią 
apylinkės teismą. 

Žmonai priklauso alimentai, Vyras 
turi duoti žmonos išlaikymui, neatsižvel- 
giant į tai, kiek jis turėtų pajamų. Teisme 
reikės įrodyti, kad vyras ir žmona drau- 
ge negali gyventi dėl tėvo kaltės. Liudi- 
ninkais reikėtų imti svetimus žmones, 
bet, jeigu tokių nėra, gali būti ir vaikai. 
Prie prašymo į teismą reikia prijungti 
valdišką pažymėjimą iš kurio matytųsi, 
kiek tėvas turi pajamų, nes alimentai 
bus pripažinti proporcingai toms paja- 
moms. Jeigu motina yra neturtinga, gali 
išimti iš valsčiaus beturčio pažymėjimą 
ir tada, paduodama prašymą į teismą, 
gali prašyti, kad atleistų ją nuo mokes- 
čių ir paskirtų bylai vesti nemokamą 
advokatą. Bylą tikrai laimės. 

Ats. Jonui Šaltviui. Kaimynas ne- 
turi teisės auginti miško prie tamstos 
žemės ribos jeigu, tas miškas yra 
iš pietų ar rytų pusės. Su liudininkais 
nueikite pas kaimyną ir pasakykite, kad, 
jeigu per nustatytą laiką nenukirs miško 
tai paduosite jį teisman. Prašymą reikia 
rašyti į apylinkės teismą (Sąd Grodzki). 
Nurodykite prašyme bent tris liudinin- 
kus, kurie paliudytų, kad kaimyno miš- 
kas auga iš pietų — rytų pusės ir tuo 
būdu kenkia jūsų laukii. Kaimynas pri- 
valo iškirsti tiek miško, kad jo šešėlis 
nesiektų tamstos lauko. 


Ats. J. Jeigu pirklys išpildė sutar- 
tyje numatytas sąlygas, tamsta turi taip 
pat išpildyti, nes priešingu atveju jis gali 
per teismą išreikalauti. Aplinkybė, kad 
sutartis yra be žyminio mokesčio žen- 
klų, neturi reikšmės ir galioja, nes pirk- 
liai neprivalo lipdyti ženklų ant sutar- 
ties. Įvairiems nedatekliams ir netinka- 
mai medžiagai paprastai duodamas ma- 
žesnis nuošimtis, bet jeigu tamsta sutar- 
tyje pasižadėjai duoti 109/„, tai dabar 
turi tai išpildyti. Jeigu gi pirklys tų 109/4 
pareikalavo vėliau ir todėl sutartis iki 
šiol nebuvo išpildvta, reiškia kaltė yra 
jo ir šiuo atveju jis bylos nelaimės. 


Ats. Varguoliui. Už tabako au- 
ginimą nusikaltėliai yra baudžiami. Tams- 
tai duota bausmė, palyginti, yra maža su 
ta, kokia yra numatyta įstatyme. Papras- 
tai yra baudžiamas žemės savininkas. 
Jeigu tamsta turite įrodymų, kad tą taba- 
ką pasodino žmona, o tamsta apie tai ir 
nežinojote, tai prašykite, kad bylą per- 
duotų teisman, kad antrą kartą išnagri- 
nėtų. Prašymą reikia paduoti į tą istai- 
gą, kuri yra tamsta nubaudusi. Svarbu, 
ar apeliacijos terminas yra nepraleistas. 
Antroje sprendimo pusėje yra parašyta 
iki kada galite apeliuoti. Jeigu tamsta ir 
išsiteisintum tai nubaus žmoną. Jeigu 
apeliacijos nepaduosite, tai sumokėkite 
pabaudą, nes vėliau reikės su nuošim- 


čiais mokėti. 
P--as. 

OTERŲ DARB 


Prikąsk liežuvįi 


Liežuvavimas kaimo ‘moterų tarpe 
yra labai paplitęs. Tai, nelyginant, liga, 
kuria serga didesnė pusė kaimo mo- 
terų. Liežuvauja, kitaip sakant — plet- 
kauja jaunos ir senos moterys, artimos 
ir visai svetimos, protingesnės ir ma- 
žiau susipratusios. Kiek tas liežuvavi- 
mas pridaro žalos, tai apie tai netenka 
ir kalbėti. Liežuvaujant suardoma ir ge- 
riausius, nuoširdžiausius kaimynystės 
santykius, nuplėšia žmonių garbę, že- 
mina liežuvaujančių vardą ir dar daug, 
daug įvairių kitų blogybių pridaro. Lie- 
žuvavimai sukelia neapykantą, o ši 
kerštą. Dažnai moterų liežuviai priver- 
da tiek daug nesusipratimų ir sukelia 
tokį kerštą, kad geriausi kaimynai pa- 
sidaro didžiausiais priešais, kurie jau 
nesidrovi viens kitam ir akmenį paleisti 
arba ugnį po trobos stogu pakišti. 

Dėl to kyla klausimas, kaip galima 
būtų nuo liežuvavimo atprasti ir jį iš 
mūsų kaimo pašalinti. Žinoma, šiai 
ligai pagydyti tikrų vaistų nėra. Liežu- 
vavimas, tai savotiška dvasios liga. 
Taigi ir pagydyti ją galima tik save 
auklėjant, valdant, susilaikant nuo ne- 
reikalingų kalbų. Juk tos kalbos iš tik- 
rųjų yra labai menkos vertės ir biauriu 
būdu platinamos. 

Ateina pas tave kaimynė, nešina „di- 
dele naujiena“. Pakužda tau „ant au- 
sies“ ir visais šventaisiais prisaikdinus— 
priduria: 

— Tik tau vienai pasakiau. Žiūrėk, 
neprasitark! 

— Na, kur jau čia, kūmutė! Kaip 
Dievą myliu... aš niekad... 

Nespėjo kaimynė išeiti, tau tuoj pa- 
rūpo išgirstą naujieną papasakoti gerai 
draugei. 

Draugė, — neviernas Tamošius, nela- 
bai kuo tiki. Priseina naujieną pagrą- 
žinti, atmiešti, savo pridėti. 

Drauge prašai niekam nesakyti. Ji 
prižada. Bet kur tau, ištylės. Po pusva- 
landžio jau visas kaimas žino, 

Pagalvok, ar ne geriau pasielgtum, 
jei „ant ausies“ nugirstos naujienos nie- 
kam kitam neišpasakotum. 

Žinoma, papratus pletkavoti, pra- 
džioje tai būtų labai sunku. Aišku, ke- 
letą kartų gal ir nepavyktų ištylėti. Zo- 
dis nejučiomis iš lūpų išsprūstų. Tačiau 
ilgainiui prie to priprastume ir jau bet 
ką nugirdus nerūpėtų išpasakoti kitiems. 

Ir kaip būtų gera, jei kaimo kūną 
negraužtų biaurus liežuvavimo vėžys. 
Išnyktų barniai, pyktis. Kaimynai, užuot 
vienas į kitą šnairavę, gyventų broliš- 
koje meilėje. Tad moterys pratinkimės 
prikąsti liežuvį. 


Silkės 


Silkė priskaitoma prie pasninko 
valgių. Todėl gavėnios metu ji dažnai 


vartojama valgiui. Bet ir nepasninko 
metu silkė naudinga valgyti, nes yra 
maistinga ir pigi. Tačiau visai nepa- 
ruošta silkė nėra gardi. Norint, kad 
silkė būtų visų „mėgiama ir valgoma, 
reikia ją gerai paruošti. Silkės paruošti 
galima įvairiais būdais. Kuriuo būdu 
jos būtų ruošiamos, visuomet reikia 
gerai išmirkyti. Mirkoma silkės nuo 
12-24 valandų, Žiūrint kokia silkių rū- 
šis. Per daug permirkyti nenaudinga, 
nes nuo to jos pasidaro neskanics. Iš- 
mirkytos silkės reikia gerai nuplauti, 
išvalyti viduje esamas juodas plėveles, 
nuo kurių silkės esti karčios, nulupti 
odą, išimti kaulus ir po to vienu ar 
kitu žemiau nurodytu būdu paruošti. 
Paprasčiausias paruošimas yra šito- 
kis. Silkes supiaustyti nedideliais gaba- 
lėliais, sudėti gražiai į lėkštes, apdėti 
aplink svogūnais ir virtais ir plonai 
supiaustytais raudonais burokėliais. Kas 
mėgsta, galima apibarstyti maltais pi- 
pirais ir po to užpilti virintame vande- 
nyje praskiestu actu. Kas acto vartoti 
negali, vietoje jo galima duoti rūgšti 
grietinė. Taip paruoštos silkės reikia 
tuojau valgyti, nes jeigu jos palaiko- 
mos ilgesnį laiką, tai sugenda, pasidaro 
negardžios. Kas nori paruoštas silkes 
ilgiau išlaikyti, turi jas paruošti kitokiu 
būdu, kuri čia žemiau ir nurodysime. 
Išvalytos silkės supiaustomos į 4 da- 
lis taip, kad gabalėliai nebūtų maži. Po 
to supiaustoma riekutėmis svogūnų ir 
suterkuojama morkų. Imama vienodas 
kiekis svogūnų ir morkų. Svogūnai su 
morkomis alyvoje arba aliejuje iške- 
pama. Kepant pridedama pipirų, gvaz- 
dikėlių, laurų lapelių, druskos, cukraus 
ir acto arba dar geriau pamidorų košės. 
Dedant aukščiau suminėtus prieskonius, 
reikia nuolat ragauti, kad kurio nors 
nebūtų pridėta per daug. Ypatingai rei- 
kia per daug nepridėti druskos, kad 
nebūtų persūru ir cukraus, kad nebūtų 
persaldu. Kai jau morkos ir svogūnai 
visai suminkštėja, tada nuimama nuo 
ugnies, truputį ataušinama ir eilėmis 
dedama tarp silkių: eilė šio mišinio ir 
eilė silkių. Taip paruoštos silkės esti 
skanios tik antrą dieną. Todėl naudinga 
ruošti iš vakaro, kad per naktį pasto- 
vėtų. Galima minėtą mišinį dėti tarp 
silkių karštą. Tada silkės esti trapios. 
Dar ruošiamos silkės ir tokiu būdu: 
Nuvalyta ir be kaulų (žinoma, išmir- 
kyta) silkė supiaustoma ir sudedama į 
dubenį. Atskirai paruošiamas padažes. 
Padažui paruošti kepama su alyva arba 
sviestu riekutėmis supiaustyti keli svo- 
gūnai, pridedant truputį druskos, pipirų, 
acto arba ištirpytos citrininės druskos 
ir kelis šaukštus pamidorų tyrės. Kai 
šis mišinys pradeda virti, pridedama 
1/2 šaukštelio cukraus ir 1—2 šaukštai 
rūgščios grietinės. Atšaldžius šj pada- 
žą, apipilti juo silkes. 
Tokiu pat būdu galima paruošti ir 
žuvis. Tik ji reikla prieš tai Iškepti aly- 

voje arba svieste. Silkė irgi galima iš 
kepti, o vėliau apipilti padažu. 


Klijai indams suklijuoti 


Dažnai įvairūs virtuvės indai, pa- 
vyzdžiui, lėkštės, puodai, puodeliai ir 
kitl. sutrūksta ar susidaužo. Kartais šiuos 
indus dar galima sutaisyti — suklijuoti. 
Todėl čia ır paduodame receptą kaip, 
pasigaminti tokių klijų, kuriais galima 
suklijuoti molinius, fajansinius ir porce- 
lianinius indus. Šie klijai gaminami 
taip: imama norimas kiekis šviežio sal- 
daus pieno ir sumaišoma su tokiu pat 
kiekiu acto. Nuo acto pienas susitrau- 
kia. Tą susitraukusį pieną atskirti, 
o į skystimą įdėti kiaušinių baltymų. 
Stiklinei skystumo imama 3 kiaušinių 
baltymai. Po to gerai išmaišyti ir pri- 
dėti negesintų kalkių, kurias reikia per- 
sijoti per tankų sietelį. Kalkes pilant 
nuolat maišyti. Kalkių dėti tiek, kad 
mišinys gerokai sutirštų. 

Šitie klijai gana greit džiūsta ir ge- 
rai laiko. Jie nebijo nei vandens nei 
karščio. us): 


Bulvių kotlietai. 


Išvirti 1 kg bulvių su lupinomis, kar- 
štas nulupti ir sugrūsti arba sumalti mė- 
sos mašinele, pridėti */4 kg svogūnų, 
patroškintų svieste. Sumaltas bulves rej- 
kia pasūdyti, įpilti šaukštą trintų mairo- 
nų, įberti truputį baltų pipirų, įmušti du 
kiaušinius ir įberti puodelį miltų. Tešlą 
gerai išminkyti ir daryti gražius, nedi- 
delius kotlietelius, apibarstant pyrago 
džiūvesėliais. Kotlietus kepti svieste. Prie 
šių kotlietų tinka duoti grybų arba pa- 
midorų padažas. 


Švilpikai. 


1⁄2 kg. šviežio, nerūgštaus sūrio su- 
malti mašinėle, įmušti du kiaušinius ir 
įdėti tiek miltų, kad tešla galima būtų 
išminkyti, pasūdyti ir pridėti 1 arbatinį 
šaukštelį cukraus. Daryti iš šios tešlos 
apskritus kukulius, šiek tiek per vidų 
suploti ir padaryti įdubimą. Kepti svies- 
te. Kai gerai paraus, tai jau švilpikai yra 
iškepę ir tuoj reikia karštus paduoti. 
Švilpikai valgomi su grietine, 


Grikainiai su grietine. 


1⁄2 kg grikinių miltų įmaišyti sūria- 
me, verdančiame vandenyje. Įdėti šauk- 
štą sviesto, išmaišyti ir duoti tešlai 
ataušti. Paimti 400 gr. nerūgščios var- 
škės, sumaišyti su dviem kiaušiniais, pa- 
sūdyti, pridėti arbatinį šaukštelį cukraus 
ir gerai ištrinti. Tešlą plonai iškočioti, 
piaustyti gabalėliais, dėti į juos sūrio 


gabalėlius ir rūpestingai susukti, kad 
niekur per šonus sūris nelįstų. Kepti 
svieste, gerai aprausvinant. Kai iškeps, 


duoti į stalą su gera rūgščia grietine. 

ÜRININKAS 


Kaip turi atrodyti vaisiniai 


Vaisiniai medeliai iš medelyno yra 
imami sodinti į sodą rudenj arba anksti 
pavasarį. Abu šitie sezonai yra beveik 
vienodai geri, jei tik medeliai geri ir 
jų pasodinimas bus tinkamai atliktas. 
Pavasario sezonas gal kiek yra blo- 
gesnis už rudenio sezoną tuomi, kad 
medelyne yra mažesnis skiepų pasirin- 
kimas, nes jau rudenio sezone geriausi 
medeliai esti išrinkti. Pardavėjai, 'gra- 
žiai kalbėdami, įperša nenusimanan- 
tiems ūkininkams kartais visai netinka- 
mus skiepus. Blogas skiepas, tai ūki- 
ninko didelis nuostolis. Blogiems skie- 
pams gaila ir vietos sode, nes iš jų 
bus maža nauda, 

Artėjant pavasario sezonui, paleiksi- 
me keletą pastabų, kaip turi atrodyti 
geri medeliai, perkant juos medelyne. 
Perkantis skiepus turi visų pir- 
ma atkreipti dėmesj į medelių iš- 
vaizdą ir į jų sveikumą. Vainikas ati- 
tinkamai išauginto medelio susideda 
paprastai iš 5 — 6 šakelių, tai yra, iš 
4 -5 šoninių šakelių ir vidurinio ūgio, 
kiek ilgesnio ir tiesaus. Vainiko ša- 
kelės neturi būti sužalotos arba su 
lės yra lygios. Nerasime žymės, kad 
jos kada nors buvo trumpinamos. Par- 
davinėjami medelyne medeliai su genė- 
jimo žymėmis šakelėse yra pavojin- 
glausi. Kartais jie neblogai atrodo — 
stori, gerai suaugę, bet ūkiška jų vertė 
maža. Tokie medeliai pasitaiko ten, kur 
daigyno savininkas arba pirklys, ne- 
pardavęs medelių vienais metais, su- 
trumpina jų šakeles, kurios per vasarą, 
medelį pasodinus, iki rudens pailgėja. 
Rudenį arba pavasarį tie medeliai vėl 
būna parduodami, Medelių šakelės trum- 

medeliai prieš pasodinimą 


pinamos tam, kad nuslėpus medelių am- 
žių. Taip trumpinti medelių šakelės 
gali per porą vasarų, kol kas nors juos 
nupirks. Medeliai genėtomis šakelėmis 
pradžioje gali gražiai augti,bet sulaukę 
20—25 metų pradeda džiūti. Džiūna 
pirma viršūnė, o paskui ir kitos šakos 
ir neužilgo visas medis. Tai esti tada, 
kai laukiame didžiausio vaisių derliaus. 
Todėl reikia saugotis, nepirkti tų me- 
delių, kurių šakelės kada nors buvo 
trumpinamos. 


Medelio liemuo turi būti sveikas, 
tiesus ir lygus, be šakų ir be gilių 
žaizdų, kurios galėjo likti, šalinant ne- 
reikalingas šakeles, Medelio kreivumas, 
jei jis nepareina nuo kokios nors lygos, 
nėra bloga žymė. Kreivas medelis, ke- 
liose vietose pririštas prie kuolo, be- 
augdamas išsitiesia. Medelio žievė 
turi turėti savyje sultingumo žymes, 
turi būti lygi, be jokių karpų, raukšlių, 
kurios gali atsirasti džiūnant žievei arba 
esant kokiai ligai. 


Šaknys turi labai 
reikšmę 
siai pareina medelio vertė. Šaknų turi 
būti daug, tai reiškia, turi būti daug 
smulkių šaknelių. Medeliai, turį nedaug 
šaknų ir tik storų, labai sunkiai prigyja 
arba visai neprigyja. Kreipiant dėmesį 
j šaknis, reikia žiūrėti netik, kad jos 
būtų gausios, bet kad būtų ir sveikos. 
Tai reiškia, kad nebūtų ant jų kokių 
gumbų (šaknų vėžio). Apie medelius 
su trumpomis šaknimis galima manyti, 
kad jie buvo su vėžio liga — gumbais, 
kurie, sutrumpinus šaknis, buvo pa- 
šalinti, 


skiepui didele 


pr. s. 


Klausimai ir atsakymai 


Ats. Šalkevičiui. Sumanymas apie 
urmo sandėlį, kuris galėtų supirkti 
ūkiškus gaminius ir turėtų smulkiems 
krautuvininkams pramonės gaminių, yra 
labai gražus, reikalingas ir naudingas. 
Tačiau tam reikalingi prekyboje prityrę 
žmonės ir, be to, turį didesnius kapita- 
lus. Reikia tikėtis, kad tokių žmonių ir 
mūsų tarpe susiras ir toks sandėlis bus 
įsteigtas. Reikia palaukti. Pamažu vis- 
kas darosi. Lietuvių Bankas Vilniuje 
ūkininkams paskolų nelabai nori duoti, 
nes ūkininkai nenori paskolų grąžinti. 
Bankas ūkininkams išskolino gana daug 
pinigų. Tas skolas išdėstė net 14 metų, 
o ūkininkai vistiek nenori mokėti. Tai 
kaip jiems skolinti? Dėl to greičiausia 
paskolos negausite, Bet galite pamėginti. 
Kreipkites į tą Banką asmeniškai. Pre- 
kybos reikalams, jeigu gausite gerus 
žirantus, gal ir galėsite pasiskolinti. 

Ats. Algirdui. 1) Akomuliatorius 
gali pergreit išsikrauti dėl kelių prie- 
žasčių: a) dėl to, kad perstiprus ar per- 


Wydawca-Leidėjas L. Cicėnas. 


silpnas skiedinys, b) kad blogai izoliuo- 
tos plokštelės (jos tada esti apsitrauku- 
sios, „apžėlusios“ nuosėdomis), c) kad 
plokštelės esti pertoli arba perarti viena 
nuo kitos, d) kad skiedinys nešvarus 
(jis tada esti neskaidrus). Kuri priežas- 
tis veikia jūsų akomulatoriuje, jo nema 
čius sunku pasakyti. Apie akomuliato- 
rių krovimą, priežiūrą ir įtaisymą yra 
speciali lenkų kalba brošūrėlė, kuri va- 
dinasi „Akomulatory“, parašė ją prof. 
inž. Kronkowski, kaštuoja apie 1 auks. 
Lietuvių kalboje knygų apie radiją ir 
kitus radijo priedus irgi yra keletas. 
Jų galima gauti A. Valaičio knygyne 
Vilniuje, Mickevičiaus g-vė 31. Jų yra 
keletas. Kaštuoja jos 1— 3 auks. 

2) Antras priedas, kuri vadinate 
prostwnik firmos „Westinchouse“, gali 
būti naudingas ir reikalingas tik tuo 
atveju, kai turima elektros srovė. Kai ra- 
dijo imtuvas yra baterijinis, tada tas prie- 
taisas yra visai nereikalingas, nes jo ne- 
galima pritaikyti. Kaštuoja 8—12 auks.. 


Drukarnia-Spaustuvė „Ruch“, Tatarska 6 


Nuo šaknų sveikumo labiau- * 


3) Amžina baterija „Kupro“ gal 
pavaduoti akomuliatorių. Tačiau ji yra 
begalo nepraktiška ir nesveika vartoti 
(dvokia). Net ir tas fabrikas, kuris mi- 
nėtas baterijas gamino, subankrutavo. 
Dabar tikrai negalėtume ir pasakyti, ar 
kuris nors fabrikas tas baterijas gami- 
na. Kaštuoja ji apie 100—112 auks., 
naudos labai .maža, o vargo ir triuso 
daug daugiau, negu su akomuliatoriumi. 
Nepatartume jos visai pirkti. 

4) Akomuliatorių gali pavaduoti taip 
vadinama sausa baterija. Kaštuoja ji 
apie 12 auks. ir užtenka jos apie 6 mė- 
nesiams. Tačiau ji brangiau atseina ne- 
gu gerai prižiūrimas akomuliatorius. 

5) Voltometras 150 voltų kaštuoja 
apie 6—7,50 auks. 

6) Žurnalo apie statybą ir dailydės 
darbus lietuvių kalboje nėra. Bet lietu- 
vių kalboje yra apie šiuos darbus la- 
bai geros knygos, būtent: 1) „Kaimo 
statyba“, kurioje smulkiai aprašyta ir 
paveikslais ir brėžiniais nurodyta, kaip 
atliekami visi kaimo statybos darbai, 
kaštuoja 1 auks; 2) „Stalių ir dailydės 
darbai“, 2 tomai, aiškiai ir smulkiai 
aprašyti visi stalių Ir dailydžių darbai. 
Kaštuoja 12 auks. Šias knygas galite 
gauti minėtame A. Valaičio knygyne. 


7) Visus aukščiau minėtus radijo 
įtaisymus ir tikslius nurodymus apie jų 
vertę, naudingumą ir vartojimą gausite 
labai sąžiningoje mūsų jaunųjų pirklių 
firmoje „Elektrowil“, Vilnius, Ostro- 
bramska 4, kurion laišku (lietuviškai) ir 
kreipkites. 


Ats. Balandžiu!. Norite nusipirkti 
paskiras kuliamosios mašinos dalis ir 
paskui iš jų sumontuoti, pasidaryti na- 
mie kuliamąją. Toks sumanymas nėra 
geras. Paskiras kuliamosio dalis galė- 
tute nusipirkti. Bet jos brangiau kaš- 
tuotų, negu perkant jau pagamintą ku- 
liamąją. Be to, pačiam bus beveik nej- 
manoma taip tiksliai ir stipriai mašiną 
sumontuoti. Todėl galutinai kuliamoji 
brangiau kaštuos ir bus daug men- 
kesnė, negu pirkta fabrike pagaminta. 


„Žemės ūkio gaminių kainos 


Šių metų kovo 18 d., Vilniaus Javų-Prekių 
Biržos pranešimu, buvo mokama už 100 kg auks. 


Rugiai 44: ti aa, a „14 00—15.00 
Kviečiai aaa Matai LAA 18.50—20.00 
Mlėžiai Asuano iai d a 17.25-18.00 
AVIZOS Y k so a E 13.75 —15.75 
Grikiaisių 5 k is | . . . 20.75- 21.75 
Sèmenys sre Arias wei d. 53 00—54.00 
Mikai mesto pa A 19.75—20,75 
Lubinas (mėlynas) .. „ .11.75—12.50 
Kvietinės sėlenos „|... 12.50 — 13.00 
Ruginės sėlenos „|... 10./5—11.00 
Sv estas 1 kg I rūšies urme ..... „3.20 
, O > detali „144: WE 3.60 

2 „ li- rūšies urme. 1. 0 =i 7 3.10 

. o » detale 478121 3.50 

5 „ sūdytas urme. ...... 2.80 

» . , detali: 4 > ua 3.00 
Kiaušinių | kg urme. 2 1,20 
wT detal wI E Ua i „1.40 

